Γεύμα στην κορυφή ενός ουρανοξύστη (φωτογραφία)

Γεύμα στην κορυφή ενός ουρανοξύστη είναι ο τίτλος φωτογραφίας, που τραβήχτηκε το 1932, κατά την κατασκευή του ουρανοξύστη 30 Rockefeller Plaza, στο κεντρικό σημείο του Κέντρου Ροκφέλερ, στο Μανχάταν, στη Νέα Υόρκη. 

Στην εν λόγω φωτογραφία απεικονίζονται 11 εργάτες, που συμμετείχαν στην κατασκευή του 30 Rockefeller Plaza, να τρώνε το μεσημεριανό τους, καθισμένοι σε σιδερένιο δοκό, σε ύψος 260 μ., στο 69ο όροφο του κτιρίου, τους τελευταίους μήνες της κατασκευής του. Μολονότι πρόκειται για αληθινούς εργάτες η φωτογράφιση ήταν οργανωμένη και η φωτογραφία χρησιμοποιήθηκε από το Κέντρο Ροκφέλερ για τη διαφήμιση του νέου ουρανοξύστη.  https://www.dailymail.co.uk/news/article-2206050/The-picture-proves-iconic-photograph-workers-eating-lunch-Rockefeller-beam-publicity-stunt.html

Σύμφωνα με το ιρλανδικό ντοκιμαντέρ Lón sa Spéir (Γεύμα στον Ουρανό), που είχε ως αντικείμενο την ιστορία πίσω από τη συγκεκριμένη φωτογραφία και τη μετανάστευση στη Νέα Υόρκη δύο από τους εργάτες ήταν Ιρλανδοί: ο Joseph Eckner, τρίτος από αριστερά και ο Joe Curtis, τρίτος από δεξιά. https://www.nytimes.com/2012/11/11/movies/lunch-atop-a-skyscraper-uncovered.html
Επίσης αναγνωρίστηκε ο πρώτος άνδρας από δεξιά ως ο Σλοβάκος εργάτης Gustáv (Gusti) Popovič. Ο Πόποβιτς, το 1932, είχε στείλει στη γυναίκα του Μαρίσκα, τη συγκεκριμένη φωτογραφία σε καρτ ποστάλ και της έγγραφε: «Μην ανησυχείς, αγαπητή μου Μαρίσκα, καθώς βλέπεις είμαι ακόμα με το μπουκάλι. Ο Γκούστι σου».https://www.idnes.cz/xman/styl/slavna-fotka-delnici-odpocivaji-na-vrcholu-mrakodrapu.A130926_124524_xman-styl_frohttps://plus.sme.sk/c/20239314/tak-stavjame-ameriku-pisal-gusti-zo-slavnej-fotografie.html
Το National Museum of the American Indian υποστήριξε ότι έχει αναγνωρίσει τρεις ιθαγενείς Ινδιάνους ανάμεσα στους έντεκα εργάτες. https://nypost.com/2003/10/26/up-in-the-air-mystery-deepens-in-old-pic/

Παραπομπές

Κατηγορία:Φωτογραφία
Κατηγορία:Νέα Υόρκη